
Sokkok, válságok azonosítása, előrejelzése kereskedelmi hálózatok idősoros hálózati elemzésével

Kulcsszavak: Nemzetközi Kereskedelmi Hálózat (ITN); válság előrejelzés; NDA módszer
Napjaink egyre inkább összekapcsolt világában a legnagyobb problémák közé a különböző gazdasági sokkok, válságok tartoznak, amelyek egy olyan erősen strukturált rendszerben is, mint a Nemzetközi Kereskedelmi Hálózat (ITN) képes zavart kelteni és tovább terjedni a hálózat szereplői között, ezáltal jelentős hatást gyakorolva az életünkre.
Bár számos tanulmány foglalkozott a válságok kialakulásával és elemzésével, azonban kevesen annak előrejelzésével. Ezért egy olyan komplex hálózatelemzési módszert javaslunk, amely egy könnyen hozzáférhető, ingyenesen elérhető adatbázis export-import adatával dolgozik és képes évenként, termék és termékcsoport szinten vizsgálni az országok közti kereskedelmet. Így az alkalmazott módszerben az országok a csúcspontokat, a köztük lévő kapcsolatok az éleket és az élek súlyát pedig az áruforgalom mértéke határozza meg.
Az általunk használt hálózat alapú (nem paraméteres) dimenzió csökkentési módszer képes az idősorok klaszterezésére nagy dimenziójú és alacsony mintanagyságú adatok esetén. Így a CEPII/BACI adatbázis adataival dolgoztunk, amely 200 ország kétoldalú kereskedelmi forgalmáról ad adatokat 1995-2020 közötti időszakra vonatkozóan.
A módszer és az adatok felhasználásával sikerült a legfontosabb iparágak termékféleségeinek és azok exportáló/importáló országainak kimutatása, illetve a komplex hálózatok módszerből ismert hálózati mutatók segítségével különböző mintákat és klasztereket feltárni. Ezáltal a 2001-es, 2008-as és 2020-as válságok és azok figyelmeztető előjeleit azonosítottuk.



